Strumphi statua Bruxellis
***Strumphi*** (Anglice *The Smurfs* ; Francice *Les Schtroumpfs* ; Nederlandice *De Smurfen*, Theodisce *Die Schlümpfe*) est commerciale negotium Belgicum quod fictionalem parvorum caeruleorum animalium hominum similium coloniam in domibus fungiformibus in silva habitantium tractat. Quod negotium ortum est ex serie librorum nubeculatorum a Peyo, artifice Belgico (vero nomine Petro Culliford), excogitata, qui fabulam horum homunculorum narrant.

Plerique Strumphi bracas petasumque album gerunt. Maximus Strumphus rubrum petasum gerit. Omnes Strumphi nomina habent. Cuique Strumpho est nomen quod Strumphum ad gravissimam qualitatem suam iungit; exempli gratia, Perspicillum (perspicillum gerit) et Musica (musicam canit). Strumphi interdum dicuntur circiter tria mala alti esse. Hoc vero est male translatum ad verbum e sermone Francogallico: secundum imagines, strumphus vix mure altior est.

Initium Strumphorum
-------------------

Strumphi in viridario delectationis Ancyrae
Vader Abraham musicus Batavicus cum Strumphis cantans, 1983
Strumphi primitus anno 1958 apparuerunt in volumine seriei librorum nubeculatorum Francice *Johan et Pirlouit* vocatae, cui erat titulus *La flûte à six Schtroumpfs* ('Tibia cum sex Strumphis'). Mox fabulae de Strumphis in propria serie librorum narrantur. Postea etiam series televisifica creata est a societate Hannah-Barbera, quae in toto fere orbe videbatur.

Lingua Strumphorum
------------------

Strumphi in Insula visionum, hortis voluptariis Moscuensibus
In libris, Strumphi insigni lingua loquuntur. Substituunt verba *strumphus* sive *strumphare* pro nonnullis verbis. Primo, etiam nomen plurimorum Strumphorum erat simpliciter *Strumphus*. Ut fabulae facilius intelligentur autem, ea lingua haud semper, et in serie televisifica raro, loquuntur, et Strumphis nomina propria dabantur (vide infra).

Peyo verbum *Strumphus* excogitavit dum cenaret cum Andrea Franquin collega eius. Vocabulum *sal* non reminiscens, ait: "Passe-moi le schtroumpf" (*Da mihi strumphum*).

Index personarum ficticiarum
----------------------------

Gargamella inimicus Strumphis malum minaturus
### Strumphi in narratione et in cinematographia

* Maximus Strumphus / Magnus Strumphus
* Strumphula
* Strumphus cum perspicillo
* Strumphus stultus
* Strumphus inventor
* Strumphus nervosus
* Strumphus gulosus
* Strumphus magirus
* Strumphus lepidus / Strumphus vanus
* Strumphus morosus
* Strumphus faber
* Strumphus ioculator
* Strumphus poëta
* Strumphus musicus
* Strumphus agricola
* Strumphus ignavus / Strumphus somniculosus
* Strumphus sartor
* Infans Strumphus
* Strumphus naturalis
* Strumphus iracundus / Strumphus elegans
* Strumphus inconditus
* Calcula
* Avus Strumphus
* Strumphus mechanicus
* Strumphula mechanica
* Strumphus indomitus
* Avia Strumphus
* Centesimus Strumphus / Strumphus repulsus
* Strumphus cum odorato
* Strumphus spurcus
* Strumphus pavidus
* Strumphus gratiosus
* Strumphus algidus
* Strumphus gracilis
* Strumphus litigiosus
* Strumphus lanatus
* Strumphus fossor
* Strumphus verecundus / Strumphus histrio
* Strumphus ploratur
* Strumphus scultor / Strumphus architectus
* Strumphus caminarius
* Strumphus lignator
* Strumphus Marco
* Strumphus neglegens
* Don Smurfo
* Strumphus nullus
* Strumphus aemulus
* Doctor Strumphus
* Strumphus curiosus
* Strumphus diurnarius
* Strumphus editoris

#### Amici

* Gargamella
* Azrael
* Gerardus
* Mater Natura
* Pater Tempus
* Fata Clo-clo
* Morena
* Mater Pegasi

Vita Strumphorum et Gargamellae
-------------------------------

Strumphi Terram Strumphorum colunt, in vico secreto, nisi solum Strumphis notam. Vivunt in domibus fungiformibus. In libris seriei *Johan et Pirlouit*, ea terra "Terram Maledictam" vocatur, quae longe abest a terra hominum, et fere vacua animalibus et herbis. In alteris libris et in serie televisifica, vicus Strumphorum est in media silva, ubi quoque magus Gargamella et Azrael feles eius vivunt. Ille Strumphos petit ad potionem faciendam, qua velut lapide philosophi metallum in aurum verti potest. In aliis fabulis, Strumphos capere vult, ut eos edat. Et in iam aliis fabulis, Strumphos simpliciter delere vult.

Declarat Strumphos odisse, sed canes latrantes non mordent, et Gargamella Strumphos captare non potest (mirabile visu), nam Strumphi celeriter fugiunt.

Strumphi nunc
-------------

Libri de Strumphis in plurimas linguas conversi sunt. Homines res Strumphorum possunt emere: pocula, calama, et alias res scholasticas.

Notae
-----

1. ↑  Quidam commentarius in *Ephemeride.*
2. ↑  Quidam situs interretialis.

Nexus externus
--------------

* De Strumphis in *Ephemeride*